Dum la nederlanda IJK okazos kvin tuttagaj ekskursoj kaj diversaj mallongaj ekskursoj. Ĉiuj tuttagaj ekskursoj estos je merkredo la 24-a de aŭgusto, la ekskursa tago. En ĉiuj aliaj tagoj okazos duontagaj ekskursoj.
#000001
Se via trajno aŭ flugo alvenos tre frue aŭ foriros tre malfrue, uzu la okazon por esplori Rotterdam, Eindhoven aŭ Amsterdam. Kontaktu aliajn frualvenontojn tra la Telegram-grupo de IJK kaj organizu vin.
#000002
Je la alventago, sabato la 20-a de aŭgusto, volontuloj de TEJO invitas vin viziti la Centran Oficejon de UEA kaj TEJO, verŝajne por la lasta fojo. Vi ankaŭ povas vidi la volontulan domon, la novan oficejeton, kaj la belan urbocentron. Anoncu vian alvenon en Telegramo, aŭ venu rekte al Nieuwe Binnenweg 176 dum la tago. Je 19:15 foriros la trajnkaravano al IJK!
#000003
Tiu ĉi tute gvidata ekskurso montros al vi la historian centron de la ĉefurbo de Nederlando, de la kanaloj ĝis la muzeoj, tra parkoj kaj vendejaj stratoj. Vi ankaŭ esploros la kanalojn sidante en turisma boato. Se vi neniam vidis nederlandan urbon, ne maltrafu tiun ĉi plenplenan ekskurson!
#000004
Nederlando estas pioniro pri liberalismo, kaj tio tre videblas en Amsterdamo. Esploru la ruĝan distrikton kaj lernu pri la pozicio de seksa laboro, eniru kanabejon por gustumi kontraŭleĝajn ĝuojn (jes, kanabo oficiale estas kontraŭleĝa en Nederlando...), kaj lernu pri la historio de socia ribelo en la ĉefurbo. Por partopreni en tiu ĉi ekskurso necesas antaŭe ĉeesti prelegon pri respondeca droguzado.
#000005
Ekskurso tra landlimoj al Antwerpen
#000006
La fama Esperanto-klubo La Verda Stelo invitas ekskursantojn al ekskurso de la urbo kaj la klubejo. Antwerpen ankaŭ estas la urbo de la fama gazeto Monato kaj sidejo de la Flandra Esperanto-Ligo.
#000007
Dimanĉo 21 aŭg: Bicikla ekskurso en naturo
#000008
La plej proksima granda urbo estas Tilburg. Ni vizitos ĝin bicikle, kaj poste iras al la fama monaĥejo kaj bierfarejo de La Trappe.
#000015
Komencu vian tagon bone, promenu en la apuda arbaro en ĵaŭdo aŭ vendredo.
#000016